KLASA:112-01/18-01/21

URBROJ: 2137-33-01-18-2

Sokolovac, 31.10.2018.

Na temelju članka 107. Zakona o odgoju i obrazovanju u osnovnoj i srednjoj školi (NN: 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17 i 68/18) i u skladu s odobrenim Planom prijema pripravnika stručnih suradnika u školskim ustanovama, dostavljenog od strane Ministarstva znanosti i obrazovanja KLASA: 602-02/18-07/00459, URBROJ: 533-05-18-0009 od 23.10.2018. godine ravnatelj Osnovne škole Sokolovac objavljuje

JAVNI NATJEČAJ

za prijem stručnog suradnika/pripravnika

putem mjere „Stjecanje prvog radnog iskustva/pripravništva“

1.Stručni suradnik, stručnjak edukacijsko-rehabilitacijskog profila - socijalni pedagog

- pripravnik (m/ž) 1 izvršitelj na određeno radno vrijeme od 12 mjeseci u punom radnom vremenu

Opći i posebni uvjeti:

Prema Zakonu o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12.- pročišćeni tekst, 94/13., 152/14. , 7/17. i 68/18.), te prema Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine“ broj 47/96. i 56/01.).

Osim navedenih uvjeta kandidati moraju biti nezaposlene osobe prijavljene u evidenciju nezaposlenih bez staža osiguranja u obrazovnoj razini u kojoj se prvi put zapošljavaju.

Uz prijavu kandidati/kandidatkinje trebaju priložiti:

životopis, dokaz o hrvatskom državljanstvu, dokaz o vrsti i stupnju stručne spreme, potvrdu mjerodavnog suda da ne postoje zapreke za obavljanje poslova, članak 106. Zakona odgoju i obrazovanju u osnovnoj i srednjoj školi( ne stariju od 6 mjeseci), uvjerenje iz matične evidencije (elektronički zapis ili potvrda) Hrvatskog zavoda za mirovinsko osiguranje o radnom stažu, potvrda Hrvatskog zavoda za zapošljavanje o prijavi u evidenciji nezaposlenih.

Preslike traženih dokumenata ne moraju biti ovjerene, a osoba je prije sklapanja pisanog ugovora dužna dostaviti na uvid originalne dokumente.

Rok za prijavu je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Osnovne škole Sokolovac.

Na natječaj se mogu javiti osobe oba spola.

Kandidati koji ostvaruju pravo prednosti pri zapošljavanju po posebnim propisima, dužni su to navesti u prijavi i priložiti svu potrebnu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. stavkom 1. - 3. Zakona o hrvatskim braniteljima iz Domovinskog rata i članova njihovih obitelji („Narodne novine“ broj 121/17.) dužni su, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članova njihovih obitelji(„Narodne novine“ broj 121/17.) – poveznica na internet stranicu Ministarstva hrvatskih branitelja: <https://branitelji.gov.hr/zaposljavanje-843/843>

Prijave s potrebnom dokumentacijom o ispunjavanju uvjeta dostaviti na adresu:

Osnovna škola Sokolovac, Trg dr. Tomislava Bardeka 10, 48 306 Sokolovac.

S Vašim osobnim podacima postupat ćemo sukladno Općoj uredbi o zaštiti podataka (EU GDPR) i Zakonu provedbi opće uredbe o zaštiti podataka („Narodne novine“ broj 42/18.), uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Nepotpune i nepravodobno dostavljene prijave neće se razmatrati.

O rezultatima natječaja kandidati će biti obaviješteni u zakonskom roku putem web stranice Osnovne škole Sokolovac.

Natječaj će se objaviti dana 31.10.2018. godina na mrežnim stranicama i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Osnovne škole Sokolovac.

RAVNATELJ:

Saša Korkut, prof.